10. รายการระหว่างกัน

รายการระหว่างกันกับบุคคลที่อาจมีความขัดแย้งทางผลประโยชน์

ในปี 2555 บริษัทฯ มีรายการระหว่างกันกับบุคคลที่อาจมีความขัดแย้งทางผลประโยชน์ ซึ่งได้แสดงรายการดังกล่าวไว้ในหน้า 99 ข้อ 9 “รายการกับบุคคลหรือกิจการที่เกี่ยวข้องกัน” ของหมายเหตุประกอบงบการเงินรวมและงบการเงินเฉพาะบริษัท สำหรับปีสิ้นสุดวันที่ 31 ธันวาคม 2555 และ 2554 ซึ่งได้ผ่านการตรวจสอบจากผู้สอบบัญชีภายนอกแล้ว

ลักษณะของความสัมพันธ์ และรายการระหว่างกัน

  1. การซื้อสินทรัพย์ไม่มีตัวตน

  บริษัทฯ
  ได้รับอนุญาตให้ใช้ซอฟต์แวร์ป้องกันไวรัสและระบบบริหารด้านการขายจากบริษัทในเครือในต่างประเทศ
  ซึ่งเป็นบริษัทในกลุ่มเอสเอชวี ดังนี้

  ------------------------------------ ---------------- -----------------
  ชื่อบริษัท                               ลักษณะความสัมพันธ์   จำนวนเงิน (ล้านบาท)

  บริษัท เอสเอชวี โฮลดิ้งส์ เอ็น.วี. จำกัด      บริษัทในเครือ       1.9

  รวม                                                   1.9
  ------------------------------------ ---------------- -----------------

นโยบายการกำหนดราคาระหว่างกัน

1)  บริษัทและบริษัทย่อยได้รับอนุญาตให้ใช้ซอฟต์แวร์ป้องกันไวรัสจากบริษัทในเครือในต่างประเทศ
    ซึ่งเป็นบริษัทในกลุ่มเอสเอชวี ได้แก่ บริษัท เอสเอชวี โฮลดิ้ง เอ็นวี จำกัด
    สัญญาดังกล่าวคิดค่าบริการ 42,631.16 EUR และ 1,374.96 EUR ตามลำดับ
    สำหรับผลตอบแทนจากสัญญาดังกล่าวที่บริษัทและบริษัทย่อยได้รับคือ
    การได้รับสิทธิในการเข้าใช้ซอฟต์แวร์ป้องกันไวรัสในระบบคอมพิวเตอร์

2)  บริษัทย่อยได้รับอนุญาตให้ใช้ระบบบริหารด้านการขายจากบริษัทในเครือในต่างประเทศ
    ซึ่งเป็นบริษัทในกลุ่มเอสเอชวี ได้แก่ บริษัท เอสเอชวี โฮลดิ้ง เอ็นวี จำกัด
    สัญญาดังกล่าวคิดค่าบริการ 3,330.11 EUR
    สำหรับผลตอบแทนจากสัญญาดังกล่าวที่บริษัทย่อยได้รับคือ
    การได้รับสิทธิในการเข้าใช้ระบบบริหารด้านการขาย

  2. การใช้บริการ

  บริษัทฯ ได้รับอนุญาตให้ใช้ซอฟต์แวร์ สิทธิในเครื่องหมายการค้า เครื่องหมายบริการ
  ได้รับบริการบำรุงรักษาซอฟต์แวร์ระบบบริหารจัดการข้อมูล
  ได้รับอนุญาตให้ใช้ระบบเครือข่ายเข้ารหัสเฉพาะที่ใช้ร่วมกันระหว่างกลุ่มบริษัทในเครือเอสเอชวี
  ได้รับบริการในการสนับสนุนซอฟต์แวร์และระบบการบริหารจัดการฐานข้อมูลเพื่อใช้ในทางธุรกิจจากบริษัทในเครือต่างประเทศ
  ซึ่งเป็นบริษัทในกลุ่มเอสเอชวี ดังนี้

  ------------------------------------ ---------------- -----------------
  ชื่อบริษัท                               ลักษณะความสัมพันธ์   จำนวนเงิน (ล้านบาท)

  1. บริษัท ออร์คัม เอเชีย เทรดมาร์ค เอจี     บริษัทในเครือ       173.2
  จำกัด                                                  

  2. บริษัท เอสเอชวี โฮลดิ้งส์ เอ็น.วี. จำกัด   บริษัทในเครือ       1.1

  รวม                                                   174.3
  ------------------------------------ ---------------- -----------------

นโยบายการกำหนดราคาระหว่างกัน

  ก) ค่าธรรมเนียมรายการรับอนุญาตให้ใช้สิทธิในเครื่องหมายการค้า
  คิดตามอัตราร้อยละของยอดขายของบริษัทโดยสัญญาดังกล่าวมีกำหนด 1 ปี
  ทั้งนี้บริษัทมีสิทธิขอต่อสัญญาปีต่อปีต่อเนื่องกันไป
  ผลตอบแทนที่บริษัทได้รับคือสิทธิการใช้เครื่องหมายการค้าและเครื่องหมายบริการต่างๆ
  ในการประกอบธุรกิจของบริษัท

  ข) ค่าธรรมเนียมรายการรับอนุญาตให้ใช้ซอฟต์แวร์ สัญญาดังกล่าวคิดค่าธรรมเนียม 50,000
  NLG (หรือเทียบเท่า 22,689 EUR) ต่อ 1 สาขาที่เปิดใหม่ของห้างแม็คโคร
  ซึ่งเป็นการเรียกเก็บครั้งเดียวเฉพาะสาขาที่เปิดใหม่ของห้างแม็คโครเท่านั้น สัญญาดังกล่าวมีอายุ
  1 ปี การต่อสัญญาเป็นแบบปีต่อปี ต่อเนื่องกันไป
  สำหรับผลตอบแทนจากสัญญาดังกล่าวที่บริษัทได้รับคือ โปรแกรมซอฟต์แวร์ของระบบสารสนเทศ
  ซึ่งมีความจำเป็นและเป็นประโยชน์ในการดำเนินงานของบริษัท

  ค) ค่าบริการบำรุงรักษาซอฟต์แวร์ระบบการบริหารจัดการฐานข้อมูลเพื่อใช้ในทางธุรกิจรายปี
  สัญญาดังกล่าวคิดค่าบริการต่อปีตามที่เกิดขึ้นจริง
  สัญญามีอายุไม่จำกัดจนกว่าฝ่ายใดฝ่ายหนึ่งจะทำหนังสือยกเลิกสัญญาดังกล่าว
  สำหรับผลตอบแทนจากสัญญาดังกล่าวที่บริษัทได้รับคือ
  การได้รับความช่วยเหลือในเรื่องการบำรุงรักษาซอฟต์แวร์ระบบการบริหารจัดการฐานข้อมูลเพื่อใช้ในทางธุรกิจ

  ง)
  ค่าบริการการใช้ระบบเครือข่ายเข้ารหัสเฉพาะที่ใช้ร่วมกันระหว่างกลุ่มบริษัทในเครือเอสเอชวี
  สัญญาดังกล่าวคิดค่าบริการ 27,000 EUR และ 22,000 EUR สำหรับปี พ.ศ. 2555 และ
  พ.ศ. 2554 ตามลำดับ
  สัญญามีอายุไม่จำกัดจนกว่าฝ่ายใดฝ่ายหนึ่งจะทำหนังสือยกเลิกสัญญาดังกล่าว
  สำหรับผลตอบแทนจากสัญญาดังกล่าวที่บริษัทได้รับคือ
  ความปลอดภัยของข้อมูลที่รับส่งระหว่างกันของกลุ่มบริษัทในเครือเอสเอชวี

  จ) ค่าบริการในการสนับสนุนซอฟต์แวร์และระบบการบริหารจัดการฐานข้อมูลเพื่อใช้ในทางธุรกิจ
  สัญญาดังกล่าวคิดค่าบริการ 68,927 EUR สัญญาดังกล่าวมีอายุ 1 ปี สิ้นสุดวันที่ 31 ธันวาคม
  พ.ศ. 2555 ทั้งนี้สัญญามีการต่ออายุไปอีก 1 ปี
  หากไม่มีฝ่ายใดฝ่ายหนึ่งทำหนังสือยกเลิกสัญญาดังกล่าว
  สำหรับผลตอบแทนจากสัญญาดังกล่าวที่บริษัทได้รับคือ การได้รับการสนับสนุนซอฟต์แวร์และระบบ
  การบริหารจัดการฐานข้อมูลเพื่อใช้ในทางธุรกิจ

  ความจำเป็นและความสมเหตุสมผลของรายการระหว่างกัน

  1. รายการซื้อสินทรัพย์ไม่มีตัวตน ได้แก่
  รายการได้รับอนุญาตให้ใช้ซอฟต์แวร์ป้องกันไวรัสและระบบบริหารด้านการขาย
  สำหรับผลตอบแทนจากสัญญาดังกล่าวที่บริษัทฯได้รับคือ
  การได้รับสิทธิในการเข้าใช้ซอฟต์แวร์ดังกล่าว

  2. การใช้บริการ ได้แก่ รายการรับอนุญาตให้ใช้ซอฟต์แวร์ และสิทธิในเครื่องหมายการค้า
  เครื่องหมายบริการ รายการรับบริการบำรุงรักษาซอฟต์แวร์ระบบบริหารจัดการข้อมูล
  รายการรับอนุญาตให้ใช้ระบบเครือข่ายเข้ารหัสเฉพาะที่ใช้ร่วมกันระหว่างกลุ่มบริษัทในเครือเอสเอชวี
  รายการรับบริการในการสนับสนุนซอฟต์แวร์และระบบการบริหารจัดการฐานข้อมูลเพื่อใช้ในการธุรกิจ
  เป็นการให้ความช่วยเหลือทางด้านเทคนิคและการจัดการจากบริษัทในเครือในต่างประเทศเพื่อดำเนินธุรกิจหลักของบริษัทฯ
  โดยต้นทุนการใช้ระบบและซอฟต์แวร์ถูกกว่าการพัฒนาระบบและซอฟต์แวร์ในประเทศเอง

มาตรการหรือขั้นตอนการอนุมัติการทำรายการระหว่างกัน นโยบายและแนวโน้มการทำรายการระหว่างกันในอนาคต

  บริษัทฯ
  มีรายการระหว่างกันกับบริษัทที่เกี่ยวข้องเฉพาะกรณีอันเนื่องมาจากการดำเนินธุรกิจเท่านั้น
  โดยยึดถือประโยชน์ของบริษัทฯ เป็นสำคัญ โดยรายการซื้อสินทรัพย์ไม่มีตัวตน
  รายการรับอนุญาตให้ใช้ซอฟต์แวร์ และสิทธิในเครื่องหมายการค้า เครื่องหมายบริการ
  รายการรับบริการบำรุงรักษาซอฟต์แวร์ระบบบริหารจัดการข้อมูล
  รายการรับอนุญาตให้ใช้ระบบเครือข่ายเข้ารหัสเฉพาะที่ใช้ร่วมกันระหว่างกลุ่มบริษัทในเครือเอสเอชวี
  รายการรับบริการในการสนับสนุนซอฟต์แวร์และระบบการบริหารจัดการฐานข้อมูลเพื่อใช้ในการธุรกิจ
  เป็นสิ่งจำเป็นต่อการประกอบธุรกิจและการดำเนินงานของบริษัทฯ ทั้งนี้
  รายการดังกล่าวได้ผ่านการสอบทานจากคณะกรรมการตรวจสอบ
  ซึ่งพิจารณาแล้วเห็นว่ามีความเป็นธรรมและสมเหตุสมผลแล้ว
  และต้องได้รับอนุมัติจากคณะกรรมการบริษัทก่อนการดำเนินการหรือการจ่ายชำระค่าบริการ
  ซึ่งเป็นไปตามข้อบังคับของบริษัทฯ
  สำหรับนโยบายและแนวโน้มในการทำรายการระหว่างกันในอนาคตนั้น บริษัท และบริษัทย่อย
  มีนโยบายที่จะทำรายการระหว่างกันเฉพาะกรณีอันเนื่องมาจากการดำเนินธุรกิจเท่านั้น
  ซึ่งจะเป็นไปในราคาหรือเงื่อนไขที่ไม่แตกต่างจากการปฏิบัติกับบุคคลภายนอก
  และจะต้องได้รับอนุมัติจากคณะกรรมการบริษัทก่อนที่จะเข้าทำรายการระหว่างกัน
  หรือได้รับสัตยาบันจากคณะกรรมการบริษัทสำหรับรายการดังกล่าว

  นอกจากนี้ คณะกรรมการบริษัท ได้อนุมัติในหลักการให้บริษัท และบริษัทย่อย
  สามารถทำธุรกรรมกับกรรมการ ผู้บริหาร หรือบุคคลที่มีความเกี่ยวข้องได้
  หากธุรกรรมเหล่านั้นมีข้อตกลงทางการค้าในลักษณะเดียวกันกับที่วิญญูชนจะพึงกระทำกับคู่สัญญาทั่วไปในสถานการณ์เดียวกัน
  ด้วยอำนาจต่อรองทางการค้าที่ปราศจากอิทธิพลในการที่ตนมีสถานะเป็นกรรมการ ผู้บริหาร
  หรือบุคคลที่มีความเกี่ยวข้อง ซึ่งมีรายละเอียดดังต่อไปนี้

  1. การซื้อสินค้า

กรณีที่บริษัท และบริษัทย่อยมีการซื้อสินค้าจากกลุ่มบริษัทที่เกี่ยวข้อง
ซึ่งเป็นกิจการที่มีกรรมการร่วมกันและ/หรือเป็นกลุ่มผู้ถือหุ้นเดียวกัน ทั้งนี้ รายการซื้อสินค้าดังกล่าว
เป็นไปตามเงื่อนไขทางธุรกิจปกติ
เช่นเดียวกับรายการซื้อสินค้ากับกิจการอื่นที่ไม่เกี่ยวข้องกันและเป็นไปตามราคาตลาด

  2. การใช้บริการ

  บริษัท และบริษัทย่อย ได้รับบริการด้านการให้คำปรึกษาทางกฎหมายจากบริษัท
  สำนักงานกฎหมายสยามซิตี้ จำกัด และบริษัท ชวลิต แอนด์ แอซโซซิเอทส์ จำกัด
  ซึ่งเป็นกิจการที่มีกรรมการร่วมกัน ทั้งนี้ รายการให้บริการดังกล่าว
  เป็นไปตามที่ระบุไว้ในสัญญาที่ทำร่วมกัน ซึ่งบริษัท และบริษัทย่อย
  พิจารณาว่ามีความเหมาะสมดีแล้ว

  3. การขายสินค้า

  บริษัท และบริษัทย่อย ได้จำหน่ายสินค้าให้แก่กรรมการ และ/หรือผู้บริหาร
  ซึ่งเป็นไปตามเงื่อนไขทางธุรกิจปกติ
  เช่นเดียวกับการจำหน่ายสินค้าให้กับบุคคลอื่นที่ไม่เกี่ยวข้องกันในสถานการณ์เดียวกัน
  และเป็นไปตามราคาที่กำหนด

  นอกจากนั้น การซื้อสินทรัพย์ไม่มีตัวตนได้แก่
  การได้รับอนุญาตให้ใช้ซอฟต์แวร์ป้องกันไวรัสและระบบบริหารด้านการขาย และการใช้บริการ
  ได้แก่ รายการรับอนุญาตให้ใช้ซอฟต์แวร์ และสิทธิในเครื่องหมายการค้า เครื่องหมายบริการ
  รายการรับบริการบำรุงรักษาซอฟต์แวร์ระบบบริหารจัดการข้อมูล
  รายการรับอนุญาตให้ใช้ระบบเครือข่ายเข้ารหัสเฉพาะที่ใช้ร่วมกันระหว่างกลุ่มบริษัทในเครือเอสเอชวี
  รายการรับบริการในการสนับสนุนซอฟต์แวร์และระบบการบริหารจัดการฐานข้อมูลเพื่อใช้ในการธุรกิจ
  จากบริษัทในเครือในต่างประเทศ ซึ่งเป็นบริษัทในกลุ่มเอสเอชวี
  เป็นไปตามที่ระบุไว้ในสัญญาที่ทำร่วมกัน ซึ่งบริษัทฯ พิจารณาว่ามีความเหมาะสมดีแล้ว